#### ✅ **ЗАЩО СА ВАЖНИ СПИРАЧНИТЕ ДИСКОВЕ❓**


**⭐ AutoProfi.BG ☎ 0889 68 63 60**
Спирачните дискове са важен компонент от системите за спиране на превозните средства. Без тях не би могло да се създаде нужното триене, което е основен фактор за намаляване на скоростта на движение. Спирачните дискове за автомобилите се изработват от висококачествени сплави, които издържат на изключително високи температури (надвишаващи 500 градуса по Целзии) и са способни да издържат на високи натоварвания, без да се износват бързо. Те се монтират на [главината на колелата](https://autoprofi.bg/glavina.html) и при движение на автомобила се въртят с тях. Освен това, от двете си страни са обхванати от [накладките](https://autoprofi.bg/nakladki.html). Процесът на спиране започва с натискане на спирачния педал. В последствие, с помощта на вакуумна помпа, спирачната течност нахлува под голямо налягане в маркучите и достига до  [спирачния апарат](https://autoprofi.bg/spirachen-aparat.html).  В следствие от това, накладките са притиснати плътно до спирачните дискове, като по този начин се създава триене и се задейства процеса на спиране на автомобила. Въпреки, че е необходимо, триенето също е и главната причина за износване на дисковете и накладките в автомобила. Както при всички други авточасти, спирачните дискове също трябва да бъдат подменяни с чисто нови. Пренебрегването на този факт би могло да доведе до тяхното пропукване или цялостно разрушаване.


Ето защо поддържането им в отлично състояние е жизнено важно за сигурността по време на движение и пряко влияе на ефективността на спирачната система в автомобила. Поради тази причина не трябва да се прави компромис от тяхното качество.


